**নীরু বাজওয়া** (জন্ম: ২৬শে আগস্ট ১৯৮০) হলেন কানাডীয় বংশোদ্ভূত ভারতীয় অভিনেত্রী, পরিচালক এবং প্রযোজক। তিনি মুলত পাঞ্জাবি চলচ্চিত্রের সাথে সম্পর্কিত একজন ব্যক্তি। তিনি ১৯৯৮ সালে দেব আনন্দের বলিউড চলচ্চিত্র *ম্যায় সোলাহ বরস কি*য়ের মাধ্যমে অভিনয় জগতে তাঁর চলচ্চিত্র জীবন শুরু করেছিলেন। তারপরে তিনি ভারতীয় টেলিভিশন ধারবাহিক এবং পাঞ্জাবি চলচ্চিত্রে অভিনয় শুরু করেন। তিনি পাঞ্জাবি চলচ্চিত্রের পাশাপাশি বেশ কয়েকটি হিন্দি চলচ্চিত্র ও টেলিভিশন ধারবাহিকেও অভিনয় করেছেন।

কর্মজীবন
--------

২০০৫ সালে ডিডি ন্যাশনালে প্রচারিত জনপ্রিয় টেলিভিশন ধারাবাহিক *হরি মির্চি লাল মির্চি* তে অভিনয় করে তিনি টেলিভিশন জগতে অভিষেক করেছিলেন। অতঃপর তিনি জি টিভিতে প্রচারিত জনপ্রিয় টেলিভিশন ধারাবাহিক *অস্তিত্ব... এক প্রেম কাহিনী*, স্টার প্লাসের টেলিভিশন ধারাবাহিক *জীত* এবং স্টার ওয়ানের গানস অ্যান্ড রোজেস এর মতো টেলিভিশন ধারাবাহিকে অভিনয় করেছেন। তিনি সনি এন্টারটেইনমেন্ট টেলিভিশনে প্রচারিত জনপ্রিয় সপ্তাহিক টেলিভিশন ধারাবাহিক সি.আই.ডি. (সিআইডি স্পেশাল ব্যুরো) তেও অভিনয় করেছেন; যেখানে তাঁকে এসিপি অজাতশত্রুর হবু স্ত্রীর চরিত্রে দেখা গিয়েছে। অতঃপর তিনি *বোন ম্যারো* নামক আরেকটি অনুষ্ঠানে অভিনয় করেছেন।২০১৩ সালের জানুয়ারি মাসে, নীরু বাজওয়া ধীরাজ রতন দ্বারা পরিচালিত এবং জিমি শেরগিল দ্বারা প্রযোজিত *শাদী লাভ স্টোরি* নামক একটি পাঞ্জাবি চলচ্চিত্রে অভিনয় করেছেন; যেখানে তিনি দিলজিৎ দোসাঞ্ঝ, অমরিন্দর সিং এবং সুরবীন চাওলার মতো অভিনয়শিল্পীদের সাথে অভিনয় করেছেন। তিনি পুনরায় দিলজিৎ দোসাঞ্ঝের সাথে জুটি বেঁধে *জাট অ্যান্ড জুলিয়েট ২* নামক আরেকটি চলচ্চিত্রে অভিনয় করেছেন; যেটি পাঞ্জাবি চলচ্চিত্রের উদ্বোধনী দিনের আয়ের পূর্বের সকল রেকর্ড ভেঙ্গে দিয়েছিল। ২০১৩ সালের আগস্ট মাসে, *নটি জাটস* নামে তাঁর আরেকটি চলচ্চিত্র মুক্তি পায়, যেখানে তাঁর সাথে বিন্নু ধিল্লো, আর্য বাব্বর এবং রোশন প্রিন্সের মতো অভিনয়শিল্পীরা অভিনয় করেছিলেন। এই চলচ্চিত্রটি সমালোচকদের কাছ থেকে মিশ্র প্রতিক্রিয়া পেয়েছিল।
বাজওয়া ২০১৭ সালে পাঞ্জাবি চলচ্চিত্র *সারগি*র মাধ্যমে একজন পরিচালক হিসাবে আত্মপ্রকাশ করেছিলেন, উক্ত চলচ্চিত্র জসী গিল এবং বাব্বাল রাইয়ের সাথে তাঁর বোন রুবিনা বাজওয়া প্রধান চরিত্রে অভিনয় করেছেন। তিনি নীরু বাজওয়া এন্টারটেইনমেন্ট নামে একটি প্রযোজনা সংস্থারও উদ্বোধন করেছেন। ২০১৯ সালের নভেম্বর মাসে, বাজওয়া অভিনীত এবং প্রযোজিত চলচ্চিত্র *বিউটিফুল বিল্লো* নামে একটি চলচ্চিত্রের শুটিং শুরু হয়েছে, যেখানে তিনি তাঁর বোন রুবিনা বাজওয়ার সাথে একসাথে অভিনয় করছেন।

তথ্যসূত্র
---------

1. ↑  Kaur, Prabhneet (২৬ আগস্ট ২০১৫)। "From TV actress to Pollywood diva, happy birthday Neeru Bajwa"। *Hindustan Times*। ১৫ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ৫ জুলাই ২০১৬।
2. ↑  Sharma, Aabhas (২১ জুন ২০১৩)। "Jatt di film"। *Business Standard*। ৭ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ৫ জুলাই ২০১৬।
3. ↑  Jha, Shefali S (২৯ মে ২০১২)। "If asked to do 'Prince' today, I would not: Neeru Bajwa"। *The Times of India*। ২৭ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৫ জুলাই ২০১৬।
4. ↑  Chhabra, Arvind। "Simply Punjabi – Neeru Bajwa"। India Today। ২৮ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১০।
5. ↑  "Reality Shows – Just Good Friends"। *The Telegraph*। Calcutta, India। ২৪ ফেব্রুয়ারি ২০০৬। ১৭ জুলাই ২০০৬ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০০৬।
6. ↑  Ballewood। "Jatt and Juliet 2 smashes Box office"। Ballewood.in। ৬ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ১৬ আগস্ট ২০১৩।
7. ↑  Ballewood। "Naughty Jatts – Review"। Ballewood.in। ৫ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ১৬ আগস্ট ২০১৩।
8. ↑  "Raghveer Boli joins the cast of Neeru Bajwa's 'Beautiful Billo' - Times of India"। *The Times of India* (ইংরেজি ভাষায়)। ২৫ নভেম্বর ২০১৯। সংগ্রহের তারিখ ১১ ডিসেম্বর ২০১৯।

বহিঃসংযোগ
---------


উইকিমিডিয়া কমন্সে **নীরু বাজওয়া** সংক্রান্ত মিডিয়া রয়েছে।

* Neeru Bajwa on Bollywood Hungama
* ইন্টারনেট মুভি ডেটাবেজে নীরু বাজওয়া (ইংরেজি)
* টুইটারে নীরু বাজওয়া উইকিউপাত্তে এটি সম্পাদনা করুন

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |